30/4/23

**מבצע מנהטן/דנה אלעזר הלוי**

דמויות מרכזיות:

גיא- ילד סקרן, מוכשר ומאוד חכם במחשבים, הוא ילד יחיד במשפחה. המשפחה שלו עמידה כלכלית, בסיפור הוא לומד איך להכיר חבר בשם נועם ובזמן שהוא מכיר אותו הוא משדרג את היכולות שלו במחשבים. החבר הכי טוב שלו הוא רועי.

רועי- ילד מצויין בספורט וספורטאי מצטיין, סגן אלוף בקרטה בארץ ושחקן כדורסל, רועי הילד הכי גבוה וחזק בשכבה שלו. את הכוח שלו הוא לא מנצל ולא משתמש בו כדי להפריע או להציק לילדים האחרים. להפך, הוא משתמש בכוח שלו כדי לעזור לאחרים. באופי שלו הוא אופטימי ורואה דברים לחיוב.

נועם- ילדה קטנה אך נמוכה, היא אוהבת ללבוש בגדים קהים, שחורים. ובחברה היא מתוארת "הפריקית של השכבה". נועם מגיעה ממשפחה דלת אמצעים וענייה. אבא שלה הלך לעולמו ואמה עובדת רוב שעות היום. לכן נועם צריכה לשמור על אחיה הקטן יואב ללא עזרה. נועם בהמשך הסיפור משתנה, מילדה ביישנית שלובשת בגדים קהים לילדה עליזה שמתחילה ללבוש בגדים צבעוניים.

חנן- מאחורי הגב של הממונים עליו, הוא גייס שלושה ילדים למשימה. נועם, רועי וגיא. הוא יצר איתם את הצוות. והוא חייב להצליח במשימה. הוא עשה הכל כדי לשמור על הצוות שלו ולא הסכים שיצאו לכל מיני משימות בלעדיו.

עלילת הסיפור- סיכום:

העלילה מתארת את התנהגותם של שלושה ילדים שהצטרפו למוסד ונשלחו מטעמו למשימה. הסיפור מתחיל בשגרת חייהם של שלושה נערים בחופש הגדול של כיתה ח'. הילד הראשון הוא גיא, ילד חכם במחשבים, מגיע ממשפחה בעלת אמצעים. הילד השני הוא רועי, נער מאוד גבוה ומיוחד, מתאמן בכדורסל וקרטה מגיל קטן. נועם, הילדה השלישית, נערה זריזת מחשבה, נמוכה ומגיע ממשפחה קשת יום.

שלושת הילדים הללו גרים בתל אביב. יום אחד סדר יום חייהם משתנה, כאשר בא אליהם מישהו ששמו חנן שומרוני, חנן מגייס אותם למשלחת האו"ם ביחד עם עוד ילדים, אבל בזמן ששאר הילדים מתארגנים למשלחת חנן מספר לגיא, רועי ונועם שבחרו בהם למשימה ממשלחת המוסד ועליהם להתכונן אליה. ומה המשימה? המשימה היא לגנוב מהמחשב קבצים של מבוקש טרוריסט על ידי המוסד. שלושת הילדים נרגשים מאוד. חנן מתחיל ללמד ולהסביר להם על משימתם. הם ממריאים למנהטן בשביל לבצע על הצד הכי טוב שלהם את המשימה. אבל אז קורים דברים שמתחילים לשנות את התמונה והמשימה מסתבכת, חנן נחטף. שלושת הילדים לא מספיקים להעתיק את הקבצים ולא מצליחים להוציא הרבה מידע מהמחשב בעוד שחנן נחטף ללא עקבות וסימנים והילדים לא יודעים היכן הוא נמצא. בלית ברירה והבנה של המצב הם מבינים שהם צריכים עוד מישהו איתם, שיעזור להם לבצע את המשימה. הם מחליטים לגייס נער נוסף ושמו אופיר. הם מתכננים להציל את חנן. בזמן התכנון הם מצליחים להוציא עוד מידע מהמחשב ולהבין איפה חנן נמצא. על מנת לקדם את זה ולצלוח את המשימה, הילדים יוצרים קשר עם סוזן מארגון המוסד כדי למנוע פיגוע באו"ם. הם קראו על זה במחשב של הטרוריסט. סוזן נעזרת בקשרים שיש לה ומצליחה למנוע את הפיגוע ובנוסף לתפוס את הטרוריסט. הילדים ביחד עם אופיר מצליחים למצוא את חנן וצולחים את המשימה בהצלחה רבה. כל הדבר הזה נשמר בסוד ואף אחד לא יודע שום דבר חוץ מאנשי הריגול והילדים. אחרי שהצליחו במשימה הילדים חוזרים לבית הספר ולחיים שלהם וחנן לעבודה שלו כסוכן מוסד.

הדמות אליה התחברתי:

אני התחברתי לרועי, התחברתי אליו מהסיבה שהוא ספורטאי ברמה מצטיינת. אני אוהבת ספורט, אני תחרותית. רועי סגן אלוף בקרטה בארץ. קרטה בעיניי זוהי אומנות לחימה טובה ואני ילדה לוחמת צדק וזה לא משנה אם זה פיזית וגופנית או אם אני לוחמת במובן שונה של לחימה. רועי הוא ילד גבוה וחזק ומה שיפה אצלו, זה שהוא לא משתמש בזה לרעה אלה להפך, הוא משתמש בזה כדי לעזור לאחרים. וכאן אני רואה את עצמי. אני גם אחת שאוהבת לעזור לאחרים ואוהבת לתת מעצמי לחברה. רועי הוא ילד מאוד אופטימי, וגם אני כזאת, אני רואה את הדברים בעיניים חיוביות ולא שליליות על החיים.

הסיבה שאמליץ על הספר:

הסיבה שאמליץ על ספר זה היא שיש בו מהכל. מתח, סקרנות שגורמת לקורא/ת או לשומע/ת לרצות לעוד. בסיפור יש סוף טוב, יש בו דביקות במטרה ורעיון להראות לנו הקוראים לא לוותר בקלות. בנוסף יש בסיפור חברותיות טובות שבעיניי זה מעל הכל. והכי חשוב לדעתי שבסיפור יש יושר ורצון לעזרה הדדית. הסיפור מותאם גם לילדים וגם למבוגרים ולכן אני ממליצה לכולם לקרוא את הספר.

סוג (ז'אנר) הסיפור:

מתח.

 אאורליה ליבוביץ